# Euroopa Liidu C 432A/26.

| | ISSN 1977-0898 |
| --- | --- |
| Euroopa Liidu
  Teataja | C 432A |
| | |
| Eestikeelne väljaanne | Teave ja teatised | 64. aastakäik26. oktoober 2021 |

ISSN 1977-0898

Euroopa Liidu

Teataja

C 432A

Eestikeelne väljaanne

Teave ja teatised

64. aastakäik26. oktoober 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2021/C 432 A/01 | Teadusuuringute ja innovatsiooni peadirektoraat — Teade peanõuniku ametikoha täitmise kohta – Euroopa Innovatsiooninõukogu nõuandekogu president (Ajutine teenistuja – palgaaste AD 14) — COM/2021/10408 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2021/C 432 A/01

Teadusuuringute ja innovatsiooni peadirektoraat — Teade peanõuniku ametikoha täitmise kohta – Euroopa Innovatsiooninõukogu nõuandekogu president (Ajutine teenistuja – palgaaste AD 14) — COM/2021/10408

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 26.10.2021 | ET | Euroopa Liidu Teataja | CA 432/1 |
| --- | --- | --- | --- |

26.10.2021

ET

Euroopa Liidu Teataja

CA 432/1

---

Teadusuuringute ja innovatsiooni peadirektoraat

Teade peanõuniku ametikoha täitmise kohta – Euroopa Innovatsiooninõukogu nõuandekogu president

(Ajutine teenistuja – palgaaste AD 14)

COM/2021/10408

(2021/C 432 A/01)

Teadusuuringute ja innovatsiooni peadirektoraat

Teadusuuringute ja innovatsiooni peadirektoraat vastutab Euroopa teadus- ja innovatsioonipoliitika arendamise ja rakendamise eest, et saavutada Euroopa 2030. aasta strateegia ja juhtalgatuse „Innovaatiline liit“ eesmärgid. Teadusuuringute ja innovatsiooni peadirektoraat toetab teadusuuringuid ja innovatsiooni Euroopa raamprogrammide kaudu, koordineerib ja toetab riiklikke ja piirkondlikke teadus- ja innovatsiooniprogramme, aitab kaasa Euroopa teadusruumi loomisele ning toetab Euroopa organisatsioone ja teadlasi koostöö tegemisel rahvusvahelisel tasandil.

Euroopa Innovatsiooninõukogu (EIC) loodi programmi „Euroopa horisont“ (2021–2027) raames, selle eelarve on üle 10 miljardi euro ning eesmärk on teha kindlaks murrangulised tehnoloogiad ja innovatsioon ning neid edendada ja laiendada. Euroopa Innovatsiooninõukogu on ELi innovatsiooni rahastamise oluline uus element ning tugineb edukale katseetapile aastatel 2018–2020, mille käigus toetati rohkem kui 6000 idufirmat ja VKEd ning rohkem kui 300 juhtivat teadusprojekti, loodi spetsiaalne Euroopa Innovatsiooninõukogu fond omakapitaliinvesteeringute tegemiseks ning võeti tööle esimesed innovatsiooninõukogu programmijuhid, et pakkuda valdkonnapõhiseid eksperditeadmisi tervishoiu, meditsiinitehnoloogia, energeetika ja keskkonna strateegilistes valdkondades.

Euroopa Innovatsiooninõukogu üldstrateegiat ja rakendamist juhib kõrgetasemeline nõuandekogu (edaspidi „EIC nõuandekogu“), mille liikmed on sõltumatud isikud, kes on pärit Euroopa innovatsiooni ökosüsteemist, sealhulgas ettevõtjad, äriühingute juhid, investorid, avaliku halduse eksperdid ja teadlased. EIC nõuandekogu nõustab komisjoni Euroopa Innovatsiooninõukogu üldise strateegia, rakendamise tööprogrammi, strateegiliste projektiportfellide kindlaksmääramise, innovatsiooninõukogu programmijuhtide profiili ning mitmete muude küsimuste osas, mis võivad hõlmata soovitusi laiema innovatsioonipoliitika ja regulatiivsete tõkete kohta, millega novaatorid kokku puutuvad. Komisjon nimetab nõuandekogu sõltumatud liikmed eeldatavasti ametisse järgmise kahe kuu jooksul pärast 27. mail 2021 avaldatud avalikku osalemiskutset (1).

Pakutav ametikoht

Kooskõlas õigusnormidega on EIC nõuandekogul president, kelle nimetab ametisse komisjon pärast läbipaistvat värbamismenetlust. President on innovatsioonivaldkonnaga seotud kõrgetasemeline avaliku elu tegelane, kes on põhjalikult kursis teadus- ja arendustegevusega. President nimetatakse ametisse neljaks aastaks ning tema ametiaega saab ühe korra pikendada.

EIC nõuandekogu presidendi ülesanded on järgmised:

| — | juhtida EIC nõuandekogu, valmistada ette selle koosolekuid, määrata liikmetele ülesandeid ja luua vajaduse korral sihipäraseid alamrühmi, eelkõige kujunemisjärgus tehnoloogiliste suundumuste kindlakstegemiseks EIC portfellis; |
| --- | --- |

—

juhtida EIC nõuandekogu, valmistada ette selle koosolekuid, määrata liikmetele ülesandeid ja luua vajaduse korral sihipäraseid alamrühmi, eelkõige kujunemisjärgus tehnoloogiliste suundumuste kindlakstegemiseks EIC portfellis;

| — | propageerida EIC tegevust ja esindada EICd innovatsiooniringkondades; |
| --- | --- |

—

propageerida EIC tegevust ja esindada EICd innovatsiooniringkondades;

| — | tegutseda komisjoni ja liikmesriikide kontaktisikuna. |
| --- | --- |

—

tegutseda komisjoni ja liikmesriikide kontaktisikuna.

EIC nõuandekogu presidenti ja EIC nõuandekogu abistab Euroopa Innovatsiooninõukogu ja VKEde rakendusamet, mis vastutab ka Euroopa Innovatsiooninõukogu tegevuse rakendamise ja rahastamise eest. EIC nõuandekogu presidendi ametikoht allub Euroopa Komisjoni teadusuuringute ja innovatsiooni peadirektoraadi peadirektorile. Euroopa Innovatsiooninõukogu peaks arendama tulemuslikku vastastikust täiendavust Euroopa Teadusnõukogu, Euroopa Innovatsiooni- ja Tehnoloogiainstituudi ja InvestEU programmiga ning riiklike, piirkondlike ja erasektori algatustega.

Sobiv kandidaat (valikukriteeriumid)

Sobiv kandidaat on väljapaistev ja dünaamiliste isikuomadustega spetsialist, kes peaks vastama järgmistele valikukriteeriumidele.

a)   Nõustamisoskus

| — | väga head sidemed ja võrgustikud teadusuuringute ja innovatsiooni ringkondades (hõlmates ettevõtjaid, investoreid, teadlasi, teadusuuringute ja innovatsiooni ökosüsteemis osalejaid ja eksperte); |
| --- | --- |

—

väga head sidemed ja võrgustikud teadusuuringute ja innovatsiooni ringkondades (hõlmates ettevõtjaid, investoreid, teadlasi, teadusuuringute ja innovatsiooni ökosüsteemis osalejaid ja eksperte);

| — | tõendatud mõjutamisoskused teadus-, innovatsiooni- ja investeerimispoliitika kõrgeimal tasandil; |
| --- | --- |

—

tõendatud mõjutamisoskused teadus-, innovatsiooni- ja investeerimispoliitika kõrgeimal tasandil;

| — | suurepärane suuline ja kirjalik suhtlemisoskus, et tagada väga hea suhtlemine rahvusvaheliste sidusrühmadega. |
| --- | --- |

—

suurepärane suuline ja kirjalik suhtlemisoskus, et tagada väga hea suhtlemine rahvusvaheliste sidusrühmadega.

b)   Erialased oskused ja kogemused

| — | rohkem kui 20 aasta pikkune ulatuslik ja kõrgelt tunnustatud töökogemus innovatsiooni valdkonnas (sealhulgas murranguline tehnoloogia ja innovatsioon, idu- ja kasvufirmad, sotsiaalse ja ökoloogilise mõjuga investeeringud); |
| --- | --- |

—

rohkem kui 20 aasta pikkune ulatuslik ja kõrgelt tunnustatud töökogemus innovatsiooni valdkonnas (sealhulgas murranguline tehnoloogia ja innovatsioon, idu- ja kasvufirmad, sotsiaalse ja ökoloogilise mõjuga investeeringud);

| — | põhjalik arusaamine teadus- ja arendustegevusest, sealhulgas kujunemisjärgus tehnoloogiate arengusuundadest, teadusuuringuid ja innovatsiooni toetavast avalikust poliitikast ning investorite ja tööstuse vaatenurkadest; |
| --- | --- |

—

põhjalik arusaamine teadus- ja arendustegevusest, sealhulgas kujunemisjärgus tehnoloogiate arengusuundadest, teadusuuringuid ja innovatsiooni toetavast avalikust poliitikast ning investorite ja tööstuse vaatenurkadest;

| — | kogemuste vahetamine ja innovatsiooninõukogu tutvustamine kõrgetasemelistel konverentsidel, ümarlaudadel ja poliitilistel üritustel. |
| --- | --- |

—

kogemuste vahetamine ja innovatsiooninõukogu tutvustamine kõrgetasemelistel konverentsidel, ümarlaudadel ja poliitilistel üritustel.

c)   Isikuomadused

| — | otsustusvõime ja juhtimisoskused; |
| --- | --- |

—

otsustusvõime ja juhtimisoskused;

| — | väga head planeerimis-, organiseerimis- ja probleemide lahendamise oskused; |
| --- | --- |

—

väga head planeerimis-, organiseerimis- ja probleemide lahendamise oskused;

| — | tugev vastutustunne; |
| --- | --- |

—

tugev vastutustunne;

| — | suurepärased diplomaadioskused, diskreetsus ja konfidentsiaalsus. |
| --- | --- |

—

suurepärased diplomaadioskused, diskreetsus ja konfidentsiaalsus.

Nõuded kandidaadile (osalemistingimused)

Kandidaat, kes soovib valikumenetluses osaleda, peab avalduse esitamise tähtpäeval vastama järgmistele vormilistele tingimustele.

| — | Kodakondsus: kandidaadil peab olema ühe Euroopa Liidu liikmesriigi kodakondsus. |
| --- | --- |

—

Kodakondsus: kandidaadil peab olema ühe Euroopa Liidu liikmesriigi kodakondsus.

| — | Akadeemiline kraad või diplom: kandidaadil peab olema






  — | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

—

Akadeemiline kraad või diplom: kandidaadil peab olema

—

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka). |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka).

| — | Erialane töökogemus: kandidaadil peab olema vähemalt 15-aastane ülikoolijärgne erialane töökogemus (2) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema pakutava ametikohaga seotud valdkonnas. |
| --- | --- |

—

Erialane töökogemus: kandidaadil peab olema vähemalt 15-aastane ülikoolijärgne erialane töökogemus (2) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema pakutava ametikohaga seotud valdkonnas.

| — | Nõustamiskogemus: vähemalt viis aastat ülikoolijärgsest erialasest töökogemusest peab olema saadud kõrgema tasandi nõuandval ametikohal (3). |
| --- | --- |

—

Nõustamiskogemus: vähemalt viis aastat ülikoolijärgsest erialasest töökogemusest peab olema saadud kõrgema tasandi nõuandval ametikohal (3).

| — | Keelteoskus: kandidaat peab oskama üht Euroopa Liidu ametlikku keelt (4) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat vastab nõudele osata rahuldaval tasemel mõnda teist ELi ametlikku keelt. Selleks võib vestlus (osaliselt) toimuda nimetatud teises keeles. |
| --- | --- |

—

Keelteoskus: kandidaat peab oskama üht Euroopa Liidu ametlikku keelt (4) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat vastab nõudele osata rahuldaval tasemel mõnda teist ELi ametlikku keelt. Selleks võib vestlus (osaliselt) toimuda nimetatud teises keeles.

| — | Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist nelja-aastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste artikkel 47) (5). |
| --- | --- |

—

Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist nelja-aastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste artikkel 47) (5).

Valikumenetlus ja ametisse nimetamine

Euroopa Komisjon valib Euroopa Innovatsiooninõukogu nõuandekogu presidendi ja nimetab ta ametisse personalivaliku- ja värbamismenetluse kohaselt (vt dokument, mis käsitleb kõrgema järgu ametnike suhtes kohaldatavat poliitikat) (6).

Valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, millised kandidaadid kutsutakse vestlusele.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab ametisse nimetamise küsimustega tegelev nõuandekomitee nimekirja kandidaatidest, keda ta peab ametikohale sobivaks.

Nõuandekomitees välja valitud kandidaadid kutsutakse vestlusele Euroopa Komisjoni teadusuuringute ja innovatsiooni eest vastutava volinikuga (7).

Pärast neid vestlusi teeb Euroopa Komisjon ametisse nimetamise otsuse.

Lisaks peab väljavalitud kandidaat olema täitnud kõik õiguslikud kohustused seoses sõjaväeteenistusega, esitama asjaomased iseloomustused, mis näitavad tema sobivust töökohustuste täitmiseks, ja olema füüsiliselt võimeline neid täitma.

Väljavalitud kandidaadil peaks olema oma liikmesriigi julgeolekuasutuse väljastatud kehtiv salastatud teabele juurdepääsu luba või võimalus see saada. Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. (Palume tähele panna, et juurdepääsuloa saamiseks vajaliku menetluse saab algatada ainult tööandja, mitte aga isik ise).

Kandidaat ei saa juurdepääsu teabele, mille ELi salastatud teabe tase on CONFIDENTIEL UE/EU CONFIDENTIAL või kõrgem ega tohi osaleda koosolekutel, kus sellist teavet arutatakse, enne kui asjaomane liikmesriik on andnud talle juurdepääsuloa ja julgeolekukontrolli menetlus koos õigusaktidega nõutava Euroopa Komisjoni julgeolekudirektoraadi poolse julgeolekuülevaatega on lõpule viidud.

Võrdsed võimalused

Vastavalt personalieeskirjade (8) artiklile 1d taotleb Euroopa Komisjon strateegilist eesmärki saavutada oma praeguse ametiaja lõpuks sooline võrdõiguslikkus kõigil juhtimistasanditel ning kohaldab võrdsete võimaluste poliitikat, kutsudes üles selliste taotluste esitamisele, mis võiksid kaasa aidata suuremale mitmekesisusele, soolisele võrdõiguslikkusele ja üldisele geograafilisele tasakaalule.

Teenistustingimused

Palga- ja teenistustingimused on sätestatud personalieeskirjades (9).

Edukas kandidaat võetakse Euroopa Komisjoni poolt tööle ajutise teenistujana palgaastmel AD 14. Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Esialgse ametiaja kestus on neli aastat, mida on võimalik pikendada kuni neli aastat vastavalt ametisse nimetamise ajal kohaldatavale Euroopa Innovatsiooninõukogu nõuandekogu asutamismäärusele.

Juhime kandidaatide tähelepanu sellele, et personalieeskirjade kohaselt peavad kõik uued töötajad edukalt läbima üheksakuulise katseaja.

Töökoht on Belgias Brüsselis, kus EIC nõuandekogu asub.

Tööle saab asuda alates 16. oktoobrist 2021.

Sõltumatus ja huvide deklaratsioon

Enne ametikohale asumist peab Euroopa Innovatsiooninõukogu nõuandekogu president kinnitama, et ta kohustub tegutsema sõltumatult avalikes huvides, ja deklareerima huvid, mis võivad ohustada tema sõltumatust.

Avalduse esitamise kord

Kontrollige enne kandideerimisavalduse esitamist hoolikalt, kas Te täidate kõik osalemistingimused („Nõuded kandidaadile“), eriti diplomi, kõrgel juhtival ametikohal töötamise kogemuse ning keelteoskuse kohta kehtestatud nõuded. Kandidaadid, kes osalemistingimusi ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europass CV formaadis (10) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduse esitamise tähtpäev

Avalduse esitamise tähtpäev on 26. november 2021 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi vahendusel ühendust valikukomisjonide liikmetega. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (11). Eriti pööratakse tähelepanu isikuandmete konfidentsiaalsusele ja turvalisusele.

---

(1)  https://eic.ec.europa.eu/call-applications-selection-members-eic-board_en

(2)  Erialast töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõestatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu kehtivusajal. Doktoriõpet (ka tasustamata) käsitatakse erialase töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(3)  Elulookirjelduses peaks kandidaat kõigi nende aastate kohta, mille jooksul ta nõustamisega tegeles, esitama järgmised andmed: 1) ametinimetus ja -ülesanded; 2) alluvate arv ametikohal/-kohtadel; 3) hallatud eelarvete suurus; 4) kõrgemate ja madalamate juhtimistasandite arv ja 5) sama tasandi kolleegide arv.

(4)  http://eur-lex.europa.eu/legal-content/ET/TXT/PDF/?uri=CELEX:01958R0001-20130701&qid=1408533709461&from=ET

(5)  https://eur-lex.europa.eu/legal-content/ET/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Välja arvatud juhul, kui volinik on komisjoni 5. detsembri 2007. aasta otsuse (PV(2007) 1811) ja 30. septembri 2020. aasta otsuse (PV(2020) 2351) kohaselt andnud selle ülesande kellelegi teisele.

(8)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(9)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(10)  Europassi vormi kohase elulookirjelduse koostamise õpetuse leiate veebiaadressilt https://europa.eu/europass/et/create-europass-cv

(11)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---